因养成每日念诵《金刚经》的习惯,出差在外不方便携带纸质版,目前网络上的版本并非念诵完整版,故将全文念诵版进行整理,也给予和我一样的人以方便。念诵全文如下:
金刚经启请
香赞
炉香乍热,法界蒙熏,诸佛海会悉遥闻,随处结祥云,诚意方殷,诸佛现全身
南无香云盖菩萨摩诃萨(三称)
净身业真言
唵,修哆唎,修哆唎,修摩唎,修摩唎,萨婆诃。
净口业真言
唵,修唎修唎;摩诃修唎,修修唎,萨婆诃。
净三业真言
唵,娑嚩婆嚩秫驮,娑嚩达摩娑嚩,婆嚩秫度憾。
安土地真言
南无三满多,母驮喃,唵,度噜度噜,地尾萨婆诃。
普供养真言
唵,誐誐曩,三婆嚩,韈日囉斛
奉请八金刚
奉请 青除灾金刚
奉请 辟毒金刚
奉请 黄随求金刚
奉请 白净水金刚
奉请 赤聲火金刚
奉请 定持灾金刚
奉请 紫贤金刚
奉请 大神金刚
奉请四菩萨
奉请 金刚眷菩萨
奉请 金刚索菩萨
奉请 金刚爱菩萨
奉请 金刚语菩萨
发愿文
稽首三界尊 皈依十方佛
我今发宏愿 持诵金刚经
上报四重恩 下济三途苦
若有见闻者 悉发菩提心
尽此一报身 同生极乐国
云何梵
云何得长寿 金刚不坏身
復以何因缘 得大坚固力
云何于此经 究竟到彼岸
愿佛开微密 广为众生说
称圣号
南无本师释迦摩尼佛(三称)
开经偈
无上甚深微妙法 百千万劫难遭遇
我今见闻得受持 愿解如来真实义
金刚般若波罗蜜经
姚秦三藏法师鸠摩罗什译
法会因由分 第一
如是我闻,一时,佛在舍卫国祗树给孤独园,与大比丘众千二百五十人俱。尔时,世尊食时,著衣持钵,入舍卫大城乞食。于其城中次第乞已,还至本处。饭食讫,收衣钵,洗足已,敷座而坐。
善现启请分 第二
时,长老须菩提,在大众中即从座起,偏袒右肩,右膝著地,合掌恭敬而白佛言:“希有,世尊!如来善护念诸菩萨,善付嘱诸菩萨。世尊,善男子善女人发阿耨多罗三藐三菩提心,云何应住?云何降伏其心?”佛言:善哉,善哉!须菩提,如汝所说,如来善护念诸菩萨,善付嘱诸菩萨。汝今谛听,当为汝说。善男子、善女人发阿耨多罗三藐三菩提心,应如是住、如是降伏